Ο **Αουρέλ φον Κέλεμεν** (ουγγρικά: Aurél von Kelemen), (20 Απριλίου 1888, Βουδαπέστη, Αυστροουγγαρία - 10 Νοεμβρίου 1968 Βουδαπέστη, Ουγγαρία) ήταν Ούγγρος αθλητής της αντισφαίρισης, παράγοντας του αθλητισμού, καθηγητής πανεπιστημίου, επιχειρηματίας και στρατιωτικός. Αγωνίστηκε στους Ολυμπιακούς Αγώνες του 1912 και στους Ολυμπιακούς Αγώνες του 1924.

Οικογένεια
----------

Πατέρας του ήταν ο Μόριτς Κέλεμεν, δικαστής. Ο αδελφός του Κορνέλ ήταν πολιτικός, μέλος του *Κόμματος της Ουγγρικής Ζωής*. Είχε έναν νεότερο αδελφό τον Ερνό, δημοσιογράφο, ο οποίος κατείχε θέση σε αντιπροσωπεία μέσων ενημέρωσης στο Άμστερνταμ.

Καριέρα στον αθλητισμό
----------------------

Ήταν μέλος του "Κλουμπ Μαγυάρ Ατλέτικαϊ" της Βουδαπέστης από το 1907 έως το 1944. Ήταν πέντε φορές πρωταθλητής Ουγγαρίας στο διπλό, το 1914, 1920, 1921, 1922 και το 1923 όλες με συμπαίκτη τον Μπέλα φον Κέρλιγκ. Το 1920 ήταν τρίτος στο διεθνές πρωτάθλημα της Σλοβακίας στην Κόζιτσε. Εκπροσώπησε την Ουγγαρία στο κύπελλο Ντέιβις, παίζοντας στο διπλό με συμπαίκτη τον Μπέλα φον Κέρλιγκ το 1925. Το 1927 έπαιξε στην διεθνή συνάντηση μεταξύ Ουγγαρίας και Αυστρίας και κέρδισε στο διπλό με συμπαίκτη τον Παλ Ασχνέρ.

Προσωπική ζωή
-------------

Ο Κέλεμαν αποφοίτησε από την στρατιωτική σχολή στο Τραϊσκίρχεν στο σώμα του πυροβολικού ιππικού, με τον βαθμό του υπολοχαγού. Το 1909 ήταν το πρώτο μέλος του νεοσυσταθείσα συλλόγου "Κλουμπ Μαγυάρ Ατλέτικαϊ". Το 1922 διορίστηκε ο επικεφαλής του ίδιου Συλλόγου. Ένα χρόνο αργότερα εξελέγη αντιπρόεδρος της Ουγγρικής ομοσπονδίας αντισφαίρισης. Το 1926 οργάνωσε το πρώτο πανευρωπαϊκό Ουγγρικό πρόγραμμα τένις για νέους. Το 1927 ήταν ένας από τους ιδρυτές του πρώτου στεγασμένου γηπέδου τέννις στο Βάροσλιγκετ. Μέχρι το 1944 ήταν καθηγητής στη Σχολή Επιστημών φυσικής αγωγής και αθλητισμού του Πανεπιστημίου Ζέμελβαϊς. Το 1925 δημοσίευσε τον δικό του οδηγό του τένις με τίτλο "A modern Lawn Tennis sport". Το επάγγελμά του ήταν η πτηνοτροφία και ήταν ειδικός στην κτηνοτροφία. Του απονεμήθηκε ο τίτλος του Oberregierungsrat (ανώτερη διοικητική θέση) από τον Ούγγρο κυβερνήτη Μίκλος Χόρτυ το 1930 για την προσφορά του στον αθλητισμό.

Τον Ιούνιο του 1930, ο Κέλεμεν και ο συνεργάτης του της εταιρείας που είχε, την *Duray és Kelemen Terménykereskedelmi Részvénytársaság*, κατηγορήθηκαν για υπεξαίρεση και συνελήφθησαν. Η υπόθεση αφορούσε την τροφοδοσία των ιπποειδών του στρατού από την εταιρεία του Κέλεμαν όπου φέρεται να δωροδόκησε υπαλλήλους για να παρακάμψουν τους κανονισμούς. Συνολικά συνελήφθησαν 29 αξιωματικοί και 11 πληρωτές. Οι μαρτυρίες αυτών των αξιωματικών, πολλοί από τους οποίους έλαβαν δάνεια από την εταιρεία του Κέλεμεν, αθώωσε τον Κέλεμεν και τον συνεργάτη του. Η υπόθεση έκλεισε τον Δεκέμβριο του 1930, όλες οι κατηγορίες εναντίον του Κέλεμεν και του επιχειρηματικού συνεργάτη του αποσύρθηκαν, παρόλο που πολλοί υψηλόβαθμοι αξιωματικοί είχαν καταδικαστεί σε φυλάκιση αρκετών ετών.

Παραπομπές
----------

1. 1 2  *PIM identifier*. resolver.pim.hu/auth/PIM77082. Ανακτήθηκε στις 4  Ιουνίου 2020.
2. ↑  800169402. Ανακτήθηκε στις 27  Απριλίου 2022.
3. ↑  «Aurél von Kelemen Olympic Results». *sports-reference.com*. Αρχειοθετήθηκε από το πρωτότυπο στις 17 Δεκεμβρίου 2012. Ανακτήθηκε στις 14 Μαΐου 2013.
4. ↑  «Magyar országgyülési almanach. Ötszáz magyar élet 1931–1936» [Hungarian Parliament Almanach. 500 Hungarian life 1931–1936.]. *ogyk.hu* (στα Ουγγρικά). Budapest, Hungary: Országgyűlési Könyvtár. Αρχειοθετήθηκε από το πρωτότυπο στις 29 Σεπτεμβρίου 2008. Ανακτήθηκε στις 9 Ιουνίου 2013.
5. 1 2 3  Ágnes Kenyeres (1994). «Kelemen Aurél (Bp. 1888. ápr. 20. – Bp. 1968. nov. 10.): teniszező, sportvezető.». *Magyar életrajzi lexikon 1000—1990* [*Hungarian Lexicon of Biographies*] (στα Ουγγρικά). Budapest, Hungary: Akadémiai Kiadó. ISBN 963-9374-13-X. Ανακτήθηκε στις 9 Ιουνίου 2013.
6. ↑  Miklós Zeidler. «A Magyar Revíziós Liga» [Hungarian Reviosionist League]. *Rubicon Journal*. Budapest, Hungary: Rubicon-Ház Bt. Αρχειοθετήθηκε από το πρωτότυπο στις 20 Νοεμβρίου 2012. Ανακτήθηκε στις 9 Ιουνίου 2013.
7. ↑  Béla Kehrling, επιμ. (25 November 1929). «Találkozásom a legújabb holland fedettpályával» (στα Ουγγρικά) (PDF). *Tennisz és Golf* (Budapest, Hungary: Bethlen Gábor irod. és Nyomdai RT) **I** (14): 321.. Ανακτήθηκε στις 9 June 2013.
8. ↑  «Szlovenszkó lawntennisz bajnokságai» [Slovakia Championships] (στα Ουγγρικά). Budapest, Hungary: Huszadik század. Νοεμβρίου 1920. Ανακτήθηκε στις 9 Ιουνίου 2013.
9. ↑  «Tenisz» (στα Ουγγρικά) (PDF). *Újpesti Helytörténeti Értesítő* (Budapest, Hungary: Újpesti TE) **V** (1): 16. January 1998.. Ανακτήθηκε στις 9 June 2013.
10. ↑  «A MAC. és a repülőgépsport» [The MAC and aviation] (στα Ουγγρικά). Budapest, Hungary: Huszadik század. Σεπτεμβρίου 1909. Ανακτήθηκε στις 9 Ιουνίου 2013.
11. ↑  «A modern lawn-tennis sport : a lawn-tennis sport tankönyve ... útmutatások játékosok és egyesületek számára, szabályok / Kelemen Aurél ; ill. Arató Gyula». *nektar2.oszk.hu* (στα Ουγγρικά). Budapest, Hungary: National Széchényi Library. Ανακτήθηκε στις 9 Ιουνίου 2013.
12. ↑  «Hivatalos rovat» (στα Ουγγρικά) (PDF). *Tennisz és Golf* (Budapest, Hungary: Bethlen Gábor írod. és Nyomdai Rt) **II** (5): 80. 12 March 1930.. Ανακτήθηκε στις 9 June 2013.
13. ↑  «Ujabb letartóztatások [New arrests]» (στα Ουγγρικά) (PDF). *Zalai Közlöny* (Keszthely, Hungary: Délzalai Nyomda és Lapkiadó Vállalat) **70** (138): 1. 20 June 1930.. Ανακτήθηκε στις 9 June 2013.
14. ↑  «A lótáppanama fejleményei [Equine nutrition-panama news]» (στα Ουγγρικά) (PDF). *Zalai Közlöny* (Keszthely, Hungary: Délzalai Nyomda és Lapkiadó Vállalat) **70** (148): 2. 3 July 1930.. Ανακτήθηκε στις 9 June 2013.
15. ↑  «Szabadlábra helyezték Durayt és Kelement [Duray és Kelemen were set free]» (στα Ουγγρικά) (DJVU). *Zalai Közlöny* (Keszthely, Hungary: Délzalai Nyomda és Lapkiadó Vállalat) **70**. August 1930.. Ανακτήθηκε στις 9 June 2013.
16. ↑  «Súlyos börtönbüntetést kaptak a lótáp-panama vádlottat [Severe prison sentence for the Equine nutrition-panama defendants]» (στα Ουγγρικά) (DJVU). *Zalai Közlöny* (Keszthely, Hungary: Délzalai Nyomda és Lapkiadó Vállalat) **70** (277). 5 December 1930.. Ανακτήθηκε στις 9 June 2013.